**2014 m. Lietuvos jaunučių sporto žaidynėse**

**Pagėgių savivaldybė iškovojo III-ąją vietą**

Kiekvienais metais Lietuvos sporto federacija organizuoja Lietuvos jaunučių arba jaunių sporto žaidynes. 2014 m. vyko jaunučių sporto žaidynės.

Žaidynių tikslas - propaguoti sportą, kaip neatskiriamą tobulos asmenybės ugdymo priemonę; vykdyti talentingų sportininkų paiešką; nustatyti savivaldybių, sportininkų ugdymo centrų, sporto trenerių indėlį į Lietuvos Respublikos sporto plėtotę, didelio meistriškumo sportininkų rengimą. Žaidynės vykdomos kiekvienų metų gegužės – spalio mėn. Visi Lietuvos miestai, rajonai bei savivaldybės suskirstytos į šešias grupės pagal mokinių skaičių. Pagėgių savivaldybė priklauso IV –ąją grupei, kurioje yra 13 savivaldybių : Molėtų , Alytaus , Visagino, Širvintų, Palangos, Zarasų, Ignalinos, Kazlų Rūdos, Kalvarijos, Pagėgių, Rietavo, Birštono, Neringos.

Žaidynių kompleksinė įskaita tarp sportininkų ugdymo centrų vykdoma sumuojant kiekvienos sporto šakos varžybose auklėtinių iškovotus taškus.

Lapkričio 25 d. į žaidynių uždarymą bei nugalėtojų apdovanojimų šventę, kuri vyko Vilniuje, ,,Karolinos‘‘ viešbučio konferencijų salėje, susirinko sporto įstaigų atstovai iš visos Lietuvos . Apdovanojimus teikė Lietuvos tautinio olimpinio komiteto vadovė Daina Gudzinevičiūtė.

Pagėgių savivaldybė savo grupėje iškovojo III –ąją vietą. Taurė bei diplomas buvo įteikti Pagėgių savivaldybės meno ir sporto mokyklos direktorei Evelinai Norkienei bei sporto skyriaus koordinatorei Alvyrai Jankantienei.

Pagėgių savivaldybės taškai: lengvoji atletika – 705, graikų –romėnų imtynės – 286, laisvosios imtynės - 330 taškai, krepšinis – 90, paplūdimio tinklinis – 28. Viso -1439,00 taškų.

Evelina Norkienė,

Pagėgių meno ir sporto mokyklos direktorė